Diari Oficial de la Generalitat Valenciana


Sumari del DOGV 8050, del 29-05-2017 (2017/3836)

RESOLUCIÓ de 27 d'abril de 2017, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 147/15-AIA Fuenterrobles.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8050

Data del DOGV
:   29-05-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/3836


Data del document
:   27-04-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 27 d'abril de 2017, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 147/15-AIA Fuenterrobles. [2017/3836]  
De conformitat amb l'article 41.3 de la Llei 21/2013, de 9 de desembre, d'avaluació ambiental, el qual estableix la publicació en el Diari Oficial de la Generalitat Valenciana de la declaració d'impacte ambiental, resolc:  
  
Publicar en el Diari Oficial de la Generalitat Valenciana la declaració d'impacte ambiental corresponent a l'expedient 147/15-AIA Fuenterrobles.  
  
«Declaració d'impacte ambiental  
Expedient: 147-2015-AIA.  
Títol: Ampliació d'explotació avícola d'engreixament.  
Promotor: José Fernández Alcalá.  
Òrgan substantiu: Servei de Prevenció i Control Integrat de la Contaminació (089/15 IPPC).  
Localització: parcel·la 241 del polígon 5 de Fuenterrobles (València).  
  
Antecedents i descripció del projecte. Alternatives.  
El 23 de novembre de 2009 la Direcció General de Gestió del Medi Natural emet una declaració d'impacte ambiental favorable per a una explotació d'engreixament de 75.000 pollastres. Actualment es pretén l'ampliació de l'explotació fins a aconseguir una capacitat de 125.160 places.  
L'explotació està actualment formada per dos naus amb les següents dimensions exteriors:  
Nau 1: 112,20 metres de llarg i 15,20 metres d'ample (1.705,44 m² construïts), que té adossat un local tècnic de 24 m² i un lavabo de 3,6 m², i la superfície total construïda és, per tant, de 1.733,04 m².  
  
Nau 2: 112,20 metres de llarg i 15,20 metres d'ample (1.705,44 m² construïts) que té adossat un local tècnic de 32,00 m². La superfície total construïda és, per tant, de 1.737,44 m². Per tant, la superfície total construïda de l'explotació és de 3.470,48 m².  
  
A fi d'ampliar l'explotació es van estudiar distintes alternatives (alternativa 0, construcció de noves naus en emplaçament alternatiu, ubicació de les naus al costat de les existents). Es va optar per la construcció de les naus al costat de les existents a fi d'evitar nous impactes sobre el territori.  
L'activitat s'ampliarà en fases successives amb la construcció de dues noves naus:  
Nau 3: aquesta nau serà semblant a les anteriors i tindrà unes dimensions exteriors de 112,20 metres de llarg i 15,20 metres d'ample (1.705,44 m² construïts) i comptarà amb un local tècnic de 16,00 m², amb una superfície construïda de 1.721,44 m².  
Nau 4: l'última nau tindrà unes dimensions exteriors de 84,20 de llarg i 15,20 metres d'ample (1.279,84 m² construïts) i comptarà amb un local tècnic de 16,00 m², que fan una superfície construïda de 1.295,84 m².  
L'activitat productiva s'inicia amb el cicle de criança que durarà de 50 a 52 dies després del qual es realitza un buit sanitari de dues setmanes i s'inicia un nou cicle. Es preveu la realització de 5 a 6 cicles a l'any.  
Es preveu un consum de 2.816 T/any de pinso, 7.196,20 m³/any d'aigua que procedirà en part de la xarxa municipal (1624,20 m³/any) i en part de pou propi (5572,50 m³/any).  
Com a subproductes es generaran 1.690 tm de fem a l'any, cadàvers d'animals, envasos contaminats i residus sanitaris.  
Com a emissions a l'aire esperades són: 12.946,55 kg de CH4/any, 834,82 Kg de N2O/any i 46.859,90 kg de NH3/any que es produiran en la gestió del fem.  
Tramitació administrativa  
El 29 de desembre de 2015 es rep en el Servei d'Avaluació d'Impacte Ambiental documentació del projecte en el tràmit de obtenció de l'autorització ambiental integrada.  
El 3 de febrer de 2016 el Servei d'Avaluació d'Impacte Ambiental emet un informe en què indica que la documentació és suficient per a l'emissió de la declaració d'impacte ambiental si bé es requereix en l'expedient l'informe regulat en l'article 201.1 de la Llei 5/2014 d'ordenació del territori, urbanisme i paisatge i l'informe regulat en l'article 11 de la Llei 4/1998 del patrimoni cultural valencià.  
  
El 30 de novembre de 2016 l'òrgan substantiu remet documentació de l'expedient en què n'hi ha una modificació per mitjà de la reducció de la capacitat i comunica el fi del tràmit d'informació pública. La descripció realitzada del projecte es correspon amb la documentació remesa en esta data.  
El 8 de febrer de 2017 l'òrgan substantiu remet expedient complet al Servei d'Avaluació d'Impacte Ambiental i sol·licita la declaració d'impacte ambiental.  
La informació pública es va realitzar per mitjà d'inserció d'anunci en el Diari Oficial de la Generalitat Valenciana del 24 de juny de 2016. Durant el tràmit d'informació pública no es van presentar al·legacions.  
  
La documentació tècnica conté:  
- Còpia de l'assegurança de retirada de cadàvers.  
- Contracte de retirada del fem inclosa l'ampliació.  
- Contracte de retirada de residus sanitaris.  
- Autorització d'abocament a EDAR de les aigües sanitàries.  
- Certificat de 15 d'octubre de 2015, de l'Ajuntament de Fuenterrobles referent a disponibilitat de recursos hídrics.  
- Còpia del BOP del 30 de setembre de 2011 sobre concessió d'aigües subterrànies amb un volum total de 37.673 m³/any.  
- Informe de compatibilitat urbanística de 22 d'octubre de 2015.  
  
Informes sectorials  
- Informe de 24 de gener de 2011, del Servei de Patrimoni Arquitectònic i Cultural favorable als efectes de l'article 11 de la Llei 4/1998, del Patrimoni Cultural Valencià.  
- Informe del 27 de gener de 2016 de la Confederació Hidrogràfica del Xúquer del qual s'extrau el següent:  
«(...) L'explotació disposa actualment d'abastiment d'aigua potable procedent de pou propi per al qual es disposa de concessió de la Confederació Hidrogràfica del Xúquer. La concessió d'aigües de 37.673 m³ és conjunta per a tres explotacions ramaderes (?).  
L'explotació disposa de connexió a la xarxa d'aigua d'abastiment de Fuenterrobles. L'abastiment d'aigua potable de l'ampliació prevista es pretén realitzar procedent de la xarxa municipal (?).  
  
En l'explotació actual es disposa d'un depòsit estanc on s'arrepleguen i emmagatzemen les aigües sanitàries, després són transportades pel mateix promotor per mitjà d'una bóta i abocades a l'EDAR més pròxima (?).  
L'activitat no genera efluents líquids, tant l'aigua de neteja com l'excés d'humitat de les dejeccions s'elimina per evaporació (...).  
  
Cada una de les noves naus, igual que les ja existents, comptarà en l'extrem posterior amb un femer impermeable i estanc. Els femers estaran proveïts d'una solera de 15,20x15,20 metres, amb pendent cap a una arqueta de lixiviats (?).  
Segons la documentació aportada es pot comprovar que excepte males pràctiques, errors de funcionament o vicis ocults, no es produeixen abocaments al domini públic hidràulic».  
L'informe finalitza favorable condicionat al fet que el tractament dels fems es realitze d'acord amb el que disposa la normativa sectorial, a la certificació de la impermeabilitat del depòsit estanc, la justificació de retirada per gestor autoritzat dels fems, els justificants de recepció de les aigües residuals segons depuradora de destinació a l'adequat manteniment del depòsit d'acumulació d'aigües residuals i evitant recollides de residus a la intempèrie que puguen contaminar les aigües superficials i subterrànies.  
- Informe del 21 de juny de 2016 del Servei de Residus en relació amb l'aplicació de la legislació vigent en matèria de residus al projecte.  
  
Consideracions ambientals  
Es destaca el següent de l'estudi d'impacte ambiental:  
L'explotació avícola s'ubica en la parcel·la 241 del polígon 5 de Fuenterrobles, a uns 3.000 metres del nucli urbà. La parcel·la s'ubica en sòl no urbanitzable, zona agrícola sense característiques ambientals rellevants.  
La parcel·la no es troba afectada per risc d'inundació. La zona inundable més pròxima se situa a més de 800 metres de l'explotació.  
  
Un altre element d'interés és la presència de terreny forestal a menys de 500 metres de l'explotació.  
Realitzada la prospecció arqueològica, no s'han documentat elements d'interés arqueològic ni etnològic rellevants en la parcel·la. L'entorn on s'ubica la granja es troba abancalada amb formes d'escassa altura. A menys d'1 km es localitza un jaciment iber si bé no pareix que l'explotació es trobe en la zona d'influència d'aquest tipus d'assentaments.  
En la fase d'obres es produiran impactes sobre el medi pel desbrossament i rebuig de la coberta vegetal. En aquest cas la vegetació eliminada es limitarà a la superfície ocupada per les naus i es mantindrà inalterada la resta amb el manteniment del cultiu d'ametler existent.  
Posteriorment es produirà el moviment de terres (excavació, compactació i anivellació). A la vista de la configuració del terreny serà necessari realitzar una plataforma per a cada una de les naus. Els desmunts i terraplens s'executaran de manera que es compense el moviment de terres.  
A continuació es procedirà a la realització de l'obra civil (fonamentació, construcció de naus, sitges, infraestructures elèctriques, hidràuliques i sanitàries).  
Durant aquesta fase els impactes principals seran conseqüència de l'emissió de pols i sorolls, l'impacte visual de les obres, la generació de residus de construcció i el risc de generació d'incendi forestal.  
  
Segons el que exposa, no s'esperen impactes sobre el patrimoni cultural.  
Com a mesures correctores es proposa el compliment del que preveu el Decret 7/2004, de 23 de gener, del Consell pel qual s'aprova el plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o en els seus voltants, la limitació de l'ocupació dels terrenys, el tractament per mitjà de revegetació dels talussos en el cas que es generen, l'entrega a gestor autoritzat dels residus de construcció i l'execució de les construccions amb colors i materials que harmonitzen amb el paisatge.  
Durant la fase de funcionament la presència de les construccions produirà efectes per ocupació del terreny, intrusió visual i paisatgística i augment de sorolls produïts en l'activitat.  
El trasbals dels vehicles de transport produirà un impacte negatiu a causa de la producció de sorolls i a l'emissió de gasos de combustió. Aquests efectes són de caràcter temporal.  
Un altre efecte que produirà impactes sobre l'atmosfera i la població és la producció d'olors procedents dels femers de les naus on es troben els animals.  
El fem es carregarà directament sobre els camions que el retiraran i no es preveu acumulació en femer i per això no es produiran olors durant l'emmagatzematge. Al final del cicle productiu es netejaran les naus per a evitar augment d'olors i impactes sobre la població. No obstant, pel fet que les naus estan a 3.000 metres del nucli urbà, és improbable que la població es veja afectada.  
En qualsevol cas les naus disposaran de ventilació dinàmica per depressió d'escombratge lateral i extractors d'aire a fi d'evitar l'acumulació de males olors.  
A fi d'evitar la contaminació d'aigües pluvials, s'instal·larà una vorera circumdant les naus per a evitar-ne l'entrada en l'interior.  
Les aigües residuals domèstiques s'arrepleguen en depòsit estanc i després són transportades a l'EDAR més pròxima.  
Cada una de les naus comptarà amb femer impermeable i estanc construït amb solera de formigó de 15,20 x 15,20 metres, 15 cm de grossària i pendent cap a arqueta d'arreplega de lixiviats que evitarà qualsevol tipus d'infiltració al sòl i contaminació de les aigües subterrànies.  
No es generarà cap altre efluent líquid, ja que tant l'aigua de neteja com l'excés d'humitat procedent de les dejeccions dels animals s'eliminarà per evaporació.  
El principal residu sòlid que es produirà serà el fem format pels excrements dels animals junt amb el llit o jaç composta per pellorfa d'arròs o serradura de pi. Es calcula que anualment es produiran 1.690 tm de fem, que serà retirat per l'empresa encarregada de gestionar-lo.  
  
Quant a sorolls i vibracions, el nivell màxim de pressió sonora s'aconseguirà en moments puntuals, sobretot quan es procedisca a realitzar la neteja de naus, moment en què s'aconseguirà una pressió de 88 dB(A). A causa del caràcter esporàdic de l'impacte, no es considera necessari prendre mesures correctores especials.  
Hi haurà un possible efecte sobre l'aigua en produir-se'n un increment en el consum. El consum total esperat és d'uns 7.196,70 m³ que s'obtindrà de pou propi i de l'abastiment d'aigua potable del municipi.  
  
A més d'aigua, en l'explotació es consumirà energia que procedirà de la xarxa elèctrica municipal. No serà necessari realitzar noves xarxes elèctriques excepte les necessàries per a les noves naus, en l'interior de l'explotació.  
En la fase de funcionament s'adoptaran com a mesures correctores les següents: els cadàvers dels animals es gestionaran segons la legislació vigent, les aigües sanitàries seran conduïdes a EDAR.  
En el cas que l'activitat finalitze es procedirà al derrocament de les estructures inservibles i al desmantellament de les instal·lacions. El cessament de l'activitat pot produir un impacte sobre l'estructura poblacional al disminuir els llocs de treball.  
S'ha dissenyat un programa de vigilància ambiental dirigit a controlar l'aplicació de les mesures correctores i a detectar impactes no previstos. Es basa en els punts següents:  
- Control d'olors: es controlarà setmanalment els nivells d'olor tant en l'interior com en l'exterior de les naus.  
- Impermeabilitat de soleres i depòsit d'arreplega d'aigües residuals: es realitzarà una certificació final de la impermeabilitat de totes les zones en què puguen haver-hi filtracions al subsòl i es revisarà visualment el bon estat de les instal·lacions.  
- Retirada de fem: es vigilarà la correcta retirada i que esta es realitza amb la màxima neteja possible.  
- Patrimoni cultural: es vigilarà la possible aparició de restes durant el transcurs de les obres.  
  
Consideracions de l'òrgan ambiental.  
La zona on s'ubica l'explotació no es troba afectada per cap figura de protecció ambiental.  
Es destaca la presència de terrenys amb característiques de seminaturalitat amb evolució a zona forestal a menys de 100 metres de l'explotació i la inclusió del municipi de Fuenterrobles dins de l'àmbit de la Resolució de 15 d'octubre de 2010, del conseller de Medi Ambient, Aigua, Urbanisme i Habitatge i vicepresident tercer del Consell, per la qual s'estableixen les zones de protecció de l'avifauna contra la col·lisió i electrocució, i s'ordenen mesures per a la reducció de la mortalitat d'aus en línies elèctriques d'alta tensió (àrea prioritària).  
  
En el primer aspecte en principi no s'esperen impactes sobre aquestes zones i en el segon, atés que no està prevista la instal·lació de noves línies elèctriques, no és previsible que es generen efectes sobre l'àrea prioritària si bé, i si és procedent, es complirà el que s'aplique de la dita resolució.  
Referent al paisatge, amb el compliment de les mesures proposades en l'estudi d'impacte ambiental no és previsible que es generen impactes significatius si bé haurà de revisar-se que la vegetació que hi ha en la parcel·la siga capaç d'integrar les estructures en el paisatge. En qualsevol cas haurà d'augmentar-se la vegetació en la contornada de les sitges (zona est i sud de la parcel·la) preferentment per mitjà de la plantació d'ametlers.  
  
  
  
Consideracions jurídiques  
1. El projecte examinat constitueix un dels supòsits en què resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell, segons es desprén de la Llei 21/2013, de 9 de desembre, d'avaluació ambiental, annex I, grup i.a.2n i annex I.1.h del Decret 162/1990 pel qual s'aprova el Reglament per a l'Execució de la Llei 2/1989, d'impacte ambiental de la Comunitat Valenciana.  
  
2. En l'expedient s'han observat els tràmits previstos en la Llei 21/2013, d'avaluació ambiental i en les altres disposicions que s'apliquen.  
3. L'article 13 del Decret 158/2015,de 18 de setembre, del Consell, pel qual s'aprova el reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2016, d'1 de juliol, atribueix a la Direcció General de Medi Natural i Avaluació Ambiental competència sobre avaluació ambiental estratègica i de projectes.  
Per tot això anterior es resol:  
  
Resolució  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que s'apliquen, sempre que es faça d'acord amb les previsions de l'estudi d'impacte ambiental i els condicionants i modificacions establits a continuació:  
  
1. Les noves naus hauran de comptar amb els elements necessaris per a garantir que en el cas que l'aigua de neteja de les naus isca a l'exterior, aquesta no s'aboque directament al terreny sinó a fossa o arqueta d'arreplegada de lixiviats.  
2. L'autorització de l'ampliació de l'explotació haurà de comptar amb tots els informes pertinents, inclòs l'informe regulat en l'article 201 de la Llei 5/2014, de 25 de juliol, d'ordenació del territori, urbanisme i paisatge.  
3. Es plantarà vegetació del mateix tipus que l'existent en la parcel·la en la zona est i s'augmentarà la densitat en la zona sud a fi de procurar que queden mimetitzats els elements més visibles de l'explotació en el paisatge.  
4. Es tindrà en compte la Resolució de 15 d'octubre de 2010 citada aplicant les mesures del Reial decret 1432/2008, de 29 d'agost, pel qual s'estableixen mesures per a la protecció de l'avifauna contra la col·lisió i l'electrocució en línies elèctriques d'alta tensió en el cas que algun element a instal·lar ho requerisca.  
  
Segon  
La declaració d'impacte ambiental no serà objecte de cap recurs sense perjuí del fet que, si és el cas, procedisquen en via administrativa i judicial davant de l'acte pel qual s'autoritza el projecte.  
  
Tercer  
Publicar la present declaració d'impacte ambiental en el Diari Oficial de la Generalitat Valenciana de la forma reglamentària, d'acord amb el que disposa l'article 41.3 de la Llei 21/2013, de 9 de desembre, d'avaluació ambiental.  
La regulació de la vigència de la present declaració d'impacte ambiental serà l'establida en l'article 43 de l'esmentada Llei 21/2013.  
  
València, 21 de març de 2017.- El director general de Medi Natural i d'Avaluació Ambiental: Antoni Marzo i Pastor.»  
  
València, 27 d'abril de 2017.- El director general de Medi Natural i d'Avaluació Ambiental: Antoni Marzo i Pastor.